Komission direktiivi 2002/17/EY, annettu 21 päivänä helmikuuta 2002, elintarvikkeiden kanssa kosketuksiin joutuvista muovisista tarvikkeista annetun direktiivin 90/128/ETY muuttamisesta (ETA:n kannalta merkityksellinen teksti)



Virallinen lehti nro L 058 , 28/02/2002 s. 0019 - 0024



Komission direktiivi 2002/17/EY, annettu 21 päivänä helmikuuta 2002, elintarvikkeiden kanssa kosketuksiin joutuvista muovisista tarvikkeista annetun direktiivin 90/128/ETY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikkeiden kanssa kosketuksiin joutuvia tarvikkeita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/109/ETY(1) ja erityisesti sen 3 artiklan, on kuullut elintarvikealan tiedekomiteaa, sekä katsoo seuraavaa: (1) Elintarvikealan tiedekomitean saamien uusien tietojen perusteella elintarvikkeiden kanssa kosketuksiin joutuvista muovisista tarvikkeista 23 päivänä helmikuuta 1990 annetun komission direktiivin 90/128/ETY(2), sellaisena kuin se on viimeksi muutettuna direktiivillä 2001/62/EY(3), liitteessä II olevaan yhteisön sallittujen aineiden luetteloon voidaan lisätä tietyt aiemmin kansallisella tasolla hyväksytyt monomeerit sekä muut monomeerit, joille on haettu käyttölupaa direktiivin 90/128/ETY antamisen jälkeen. (2) Direktiivin 90/128/ETY liite III sisältää puutteellisen luettelon lisäaineista, joita voidaan käyttää muovisten tarvikkeiden valmistuksessa. Kyseistä luetteloa olisi muutettava lisäämällä siihen muita, elintarvikealan tiedekomitean arvioimia lisäaineita. (3) Yhteisön tasolla vahvistettuja rajoituksia olisi tiettyjen aineiden osalta muutettava nykytietämyksen perusteella. (4) Nykyinen lisäaineluettelo on sikäli puutteellinen, ettei se sisällä kaikkia yhdessä tai useammassa jäsenvaltiossa nykyisin sallittuja aineita. Näin ollen näitä aineita säännellään edelleen ainoastaan kansallisilla säädöksillä, kunnes tehdään päätös niiden lisäämisestä yhteisön luetteloon. (5) Tässä direktiivissä vahvistetaan eritelmät ainoastaan muutamille aineille. Sen vuoksi muita aineita, joiden niidenkin osalta saatetaan tarvita eritelmiä, säännellään tässä suhteessa edelleen ainoastaan kansallisilla säädöksillä, kunnes asiasta tehdään päätös yhteisön tasolla. (6) Sen vuoksi direktiiviä 90/128/ETY olisi muutettava. (7) Tässä direktiivissä säädetyt toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 90/128/ETY liitteet II, III, V ja VI tämän direktiivin liitteen mukaisesti. 2 artikla Jäsenvaltioiden on ennen 28 päivää helmikuuta 2003 annettava ja julkaistava tämän direktiivin noudattamisen edellyttämät säännökset. Niiden on ilmoitettava tästä komissiolle viipymättä. Jäsenvaltioiden on sovellettava näitä säännöksiä siten, että a) tämän direktiivin mukaisten, elintarvikkeiden kanssa kosketuksiin joutuvien muovisten tarvikkeiden kauppa ja käyttö sallitaan 1 päivästä maaliskuuta 2003; b) elintarvikkeiden kanssa kosketuksiin joutuvien muovisten tarvikkeiden, jotka eivät ole tämän direktiivin mukaisia, valmistus ja tuonti yhteisöön kielletään 1 päivästä maaliskuuta 2004. Jäsenvaltioiden on kiellettävä divinyylibentseeniä sisältävien, tässä direktiivissä asetetun rajoituksen vastaisten muovisten tarvikkeiden valmistus ja tuonti yhteisöön 1 päivästä maaliskuuta 2003. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 21 päivänä helmikuuta 2002. Komission puolesta David Byrne Komission jäsen (1) EYVL L 40, 11.2.1989, s. 38. (2) EYVL L 75, 21.3.1990, s. 19. (3) EYVL L 221, 17.8.2001, s. 18. LIITE Direktiivin 90/128/ETY liitteitä muutetaan seuraavasti: 1) Muutetaan liite II seuraavasti: a) Kohdassa 8: i) Korvataan lyhenteen QM(T) määritelmä seuraavasti: "QM(T) = Aineen jäämän enimmäismäärä tarvikkeessa ilmaistuna mainitun ryhmän, aineen tai aineiden kokonaismääränä. Aineen jäämän määrä tarvikkeessa olisi määritettävä validoidulla analyysimenetelmällä. Jos tällaista menetelmää ei vielä ole, voidaan käyttää analyysimenetelmää, jossa on tarvittavat suoritusarvot tietyllä raja-arvolla, kunnes validoitu menetelmä kehitetään." ii) Lisätään seuraava teksti lyhenteen QM(T) jälkeen: "QMA = Aineen jäämän enimmäismäärä valmiissa tarvikkeessa ilmaistuna milligrammoina per 6 dm2 elintarvikkeiden kanssa kosketuksissa olevaa pintaa. Aineen määrä tarvikkeen pinnalla olisi määriteltävä validoidulla analyysimenetelmällä. Jos tällaista menetelmää ei vielä ole, voidaan käyttää analyysimenetelmää, jossa on tarvittavat suoritusarvot tietyllä raja-arvolla, kunnes validoitu menetelmä kehitetään. QMA(T) = Aineen jäämän enimmäismäärä tarvikkeessa ilmaistuna mainitun ryhmän, aineen tai aineiden kokonaismääränä milligrammoina per 6 dm2 elintarvikkeiden kanssa kosketuksissa olevaa pintaa. Aineen määrä tarvikkeen pinnalla olisi määritettävä validoidulla analyysimenetelmällä. Jos tällaista menetelmää ei vielä ole, voidaan käyttää analyysimenetelmää, jossa on tarvittavat suoritusarvot tietyllä raja-arvolla, kunnes validoitu menetelmä kehitetään." iii) Korvataan lyhenteiden SML ja SML(T) määritelmät seuraavasti: "SML = Erityinen siirtymän raja-arvo elintarvikkeessa tai simulantissa, jollei toisin ole ilmoitettu. Erityinen siirtymän raja-arvo olisi määriteltävä validoidulla analyysimenetelmällä. Jos tällaista menetelmää ei vielä ole, voidaan käyttää analyysimenetelmää, jossa on tarvittavat suoritusarvot tietyllä raja-arvolla, kunnes validoitu menetelmä kehitetään. SML(T) = Erityinen siirtymän raja-arvo elintarvikkeissa tai simulantissa ilmaistuna mainitun ryhmän, aineen tai aineiden kokonaismääränä. Erityinen siirtymä olisi määritettävä validoidulla analyysimenetelmällä tietyllä raja-arvolla. Jos tällaista menetelmää ei vielä ole, voidaan käyttää analyysimenetelmää, jossa on tarvittavat suoritusarvot tietyllä raja-arvolla, kunnes validoitu menetelmä kehitetään." b) Muutetaan A jakso seuraavasti: i) Lisätään seuraavat monomeerit ja muut lähtöaineet: >TAULUKON PAIKKA> ii) Korvataan seuraavien monomeerien ja muiden lähtöaineiden kohdalla Rajoitukset ja/tai eritelmät -sarakkeen sisältö seuraavasti: >TAULUKON PAIKKA> iii) Siirretään seuraavat monomeerit ja muut lähtöaineet B jaksosta A jaksoon: >TAULUKON PAIKKA> 2) Muutetaan liite III seuraavasti: a) Muutetaan A jaksossa oleva taulukko seuraavasti: i) Lisätään seuraavat lisäaineet: >TAULUKON PAIKKA> ii) Korvataan seuraavien lisäaineiden kohdalla sarakkeen Rajoitukset ja/tai eritelmät sisältö seuraavasti: >TAULUKON PAIKKA> iii) Poistetaan seuraava lisäaine: >TAULUKON PAIKKA> b) Muutetaan B jaksossa oleva taulukko seuraavasti: i) Lisätään seuraavat lisäaineet: >TAULUKON PAIKKA> ii) Korvataan seuraavien lisäaineiden kohdalla sarakkeen Rajoitukset ja/tai eritelmät sisältö seuraavasti: >TAULUKON PAIKKA> 3) Muutetaan liite V seuraavasti: B osan taulukkoon lisätään seuraavat eritelmät >TAULUKON PAIKKA> 4) Muutetaan liitettä VI seuraavasti: a) Korvataan huomautukset (12) ja (13) seuraavasti: "(12) Tässä yhteydessä SML(T) tarkoittaa, että seuraavien, PM-/viitenumeromaininnoilla 36720, 36800, 36840 ja 92000 merkittyjen aineiden siirtymä yhteensä ei saa ylittää rajoitusta. (13) Tässä yhteydessä SML(T) tarkoittaa, että seuraavien, PM-/viitenumeromaininnoilla 39090 ja 39120 merkittyjen aineiden siirtymä yhteensä ei saa ylittää rajoitusta." b) Lisätään seuraavat huomautukset: "(23) Tässä yhteydessä SML(T) tarkoittaa, että seuraavien, PM-/viitenumeromaininnoilla 13620, 36840, 40320 ja 87040 merkittyjen aineiden siirtymä yhteensä ei saa ylittää rajoitusta. (24) Tässä yhteydessä SML(T) tarkoittaa, että seuraavien, PM-/viitenumeromaininnoilla 13720 ja 40580 merkittyjen aineiden siirtymä yhteensä ei saa ylittää rajoitusta. (25) Tässä yhteydessä SML(T) tarkoittaa, että seuraavien, PM-/viitenumeromaininnoilla 16650 ja 51570 merkittyjen aineiden siirtymä yhteensä ei saa ylittää rajoitusta. (26) Tässä yhteydessä QM(T) tarkoittaa, että seuraavien, PM-/viitenumeromaininnoilla 14950, 15700, 16240, 16570, 16600, 16630, 18640, 19110, 22332, 22420, 22570, 25210, 25240 ja 25270 merkittyjen aineiden jäämä yhteensä ei saa ylittää rajoitusta."